 Dele Odule: Ọpọ ìwà ọdaràn òdé òní ló wà láti inú sinimá Osere tiata naa , ti ọpọ mọ si Dele Odule sọrọ yii lásìkò tó n ṣe ìfọrọwérọ pẹlú ilé iṣẹ BBC News Yorùbá. Òṣèré tíátà yíi ní kódùn, kópọ, kópẹ kìí ṣe mìmọọṣe ènìyàn bíkò ṣe ìkóra ẹni ni ìjánú àti ọlá ọlọrùn, ó sì tún ṣe pàtàkì kí ènìyàn má jọ ara rẹ lójú. Àwọn iròyin tì ẹ leè ní ìfẹ síí: Nínú ọrọ rẹ ló ti sàlàyé ọnà tó n gbá láti ṣe àṣeyọrí nínú iṣẹ tíátà láti bí ọdún mọkàndílógójì sẹyìn. Dele Odule sàlàyé pé ó ṣe pàtàkì láti má bá ìgbà yí fún gbogbo iṣẹ tí ènìyàn bá yàn láàyò. Gẹgẹ bi ó ṣe sọ, títí dí àsìkò yìí ìkóraẹni ni ìjánu rẹ ṣí n ràn òun lọwọ, awọn eré kan wà ti mí kò le bá wọn kópa nínú rẹ lábẹ àkóso bí ó ti wù kórí. Dele Odule ni àwọn èré oní hòhò kìí ṣe èyí tí òun ni ìfẹ sí. Òṣèrè náà ni Ti Oluwani Ile ni eré tí o gbé orúkọ òun jáde sí ìtà gbangba ní ǹkan bi ọdún méjìdílọgbọn sẹyìn, èré yìí ló jẹ kí gbogbo ènìyàn mọ òun ni àgbáyé. Omi iké kan, lèèyàn kan lè mu fọjọ mẹta láì ro ti ekòló inú rẹ - Ìlú Elega, Kwara Kí lò fá tí agbo sínimá ṣe dé ipò tó wà báyìí? Lásìkò tí òṣèré náà ń sàlàyé ìdí tí ọrọ sinimá fí dé ipò tó wà báyìí, o ní ọrọ ibi ti ayé dé dúró ni, ibí tí ayé sì dé dúró yìí, kìí ṣe ọrọ orí ìtàgé nìkàn, ǹkan ti bàjẹ kọjá àlà ni àgbáyé gan funra rẹ. Ó ní bó tilẹ jẹ pé kìí ṣe sinima nìkan ló n bá àwujọ jẹ sùgbọn ó ni ó tètè má a ń ràn, tí àwọn ènìyàn sì má n gbà á bí ẹní gba igbá ọtí. Gbogbo ibi lo ti bàjẹ, sáájú àsìkò yìí, ọmọ Yorùbá kìí ṣagbe, gbogbo wa la mọ ìràn tó n tọrọ bárá Ó ní nítorí náà, ọpọ ló ti sọ ọmọlúàbí rẹ nù, ọpọ sì ni ǹkan ti bàjẹ mọ lára, àwọn tí ǹkan ti bàjẹ mọ lára yìí ló gbé ìbàjẹ wọ inú sinimá. Dele Odule ni kìí ṣe pé àwọn kò ṣe eré bí ó ṣe yẹ kí àwọn ṣe, sùgbọn ìwà ìbájẹ tí pọ tóbẹ gẹẹ tí ó fì dà bí ẹni pé, gbogbo àwọn òṣèrè náà ló n hùwà ìbàjẹ. Bí Oduduwa Republic bá bẹrẹ, a ò ní ṣe aburú fún àwọn tó takò wá, ìlànà ààtẹlé rèé - Banji Akintoye Gbajúgbajà òṣèré náà tún fí kun pé, ó ní àwọn eré kan tí òun kò le ṣe lábẹ àkóso bó tiwù kórí pàápàá jùló tó bá jẹ eré oníhòhò, sùgbọn ọpọ òbí ló fa àwọn ǹkan tí ó ń ṣẹlẹ lónìí O ni gbogbo ìwà àburú táwọn ọmọ bá n wù, níwọn gbà tí wọn bá ti n mówó wálé, wọn kò ni bá wọn wí títí wọn yóò fi dàgbà. Dele Odulé gbà pé kò bojumu tó bí àwọn òṣèré ṣe n yí ìwòyè àwùjọ padà, obìnrin kìí digunjale tẹlẹ, sùgbọn ní àsìkò yìí, àwọn eré ìtàgé yìí ló tí n kó sí inú àwọn ará ilú. Ogbomoso Quitdruplets: Ọkan nínú àwọn ìbarùn-ún jáde láyé lọjọ karùn-ún Ó wa rọ àwọn òbí láti mójú tó àsà àti iṣe, gbogbo àwọn ǹkan ti àwọn ènìyàn kò kà sí mọ lónìí, si lo pe ni ọnà àbáyọ, nítórí náà, o ni kí olúkúllùkù padà sí ẹsẹ aarọ. : Gbájúgbàjà òṣèré tíátà Yòrùbá, David Odubamidele Odule ni ǹkan to ṣe pàtàkì jùlọ láti ṣe àṣeyọrí láyé ni ti ẹda ba ni anfaani lati máa ṣe ǹkan to bá wu. 